అవేకళ్లు

అవేకళ్లు 1967లో త్రిలోక్ చందర్ దర్శకత్వంలో విడుదలైన ఉత్కంఠభరిత చిత్రం. కృష్ణ, కాంచన ప్రధాన పాత్రల్లో నటించారు. ఈ చిత్రాన్ని ఎవిఎం సంస్థ నిర్మించింది. పూర్తి స్థాయి రంగుల్లో విడుదలైన తొలి క్రైం చిత్రం ఇది. తెలుగులో వచ్చిన క్రైం థ్రిల్లర్ల జాబితాలో మొదటి వరుసలో ఉంటుందీ సినిమా. సంగీత పరంగా మంచి విజయాన్ని సాధించింది.

 తారాగణం 
 కృష్ణ_ భాస్కర్ 
 కాంచన_సుశీల" సుశీ "
 గుమ్మడి వెంకటేశ్వరరావు _ ఇన్స్పెక్టర్ 
 రాజనాల కాళేశ్వరరావు _రాజశేఖర్ 
 పద్మనాభం_ నిత్యానందం 
 రమణారెడ్డి_ నాగన్న 
 నాగభూషణం_ డాక్టర్ 
 గీతాంజలి_ జూలీ 
 ఎస్ వి రామదాసు_ చంద్రశేఖర్ 
 టైపిస్ట్ గోపు_ బేబీ 
 ఆనంద్ మోహన్_ డ్రైవర్ 
 వెన్నిరాడై నిర్మల_మాల 
 పుష్పకుమారి_ వసంత 
 రామచంద్రరావు 
 సురేంద్రనాథ్ 
 కనకం 
 విజయశ్రీ 
 రేణుక 
 సాధన 
 లక్ష్మి . 

 సాంకేతిక వర్గం 

 దర్శకుడు: ఎ.సి.త్రిలోకచందర్
 కధ: ఎ.సి.త్రిలోకచందర్ 
 సంగీతం: వేదపాల్ శర్మ(వేదా)
 మాటలు: డి.వి.నరసరాజు 
 పాటలు: దాశరథి కృష్ణమాచార్య, కొసరాజు రాఘవయ్య చౌదరి 
 నేపథ్య గాయకులు:పులపాక సుశీల, ఘంటసాల వెంకటేశ్వరరావు, పిఠాపురం నాగేశ్వరరావు, ఎల్ ఆర్ ఈశ్వరి 
 ఛాయ గ్రహణం: మారుతీరావు 
 ఎడిటింగ్: ఆర్.జి. గోపీ 
 నిర్మాత: ఎ.వి.మొయ్యప్పన్ 
 నిర్మాణ సంస్థ: ఎ.వి.యం.ప్రొడక్షన్స్ 
 విడుదల:14:12:1967.

 విశేషాలు 
తెలుగులో కలర్లో విడుదలైన తొలి హారర్, సస్పెన్స్ సినిమా ఇది. ఈ సినిమా తొలుత అంతగా విజయవంతం కానప్పటికీ ఆ తరువాత విడుదలలో బాగా ఆడి డబ్బు వసూలు చేసుకున్నది. ఈ సినిమాను ఏ.వి.ఎం వారు ఏకకాలంలో తెలుగు, తమిళ భాషల్లో నిర్మించారు. తమిళంలో సినిమా పేరు అదే కణగళ్. తమిళ సినిమాలో రవిచంద్రన్ కృష్ణ పాత్ర పోషిస్తే, పద్మనాభం పాత్రను నగేష్ పోషించాడు. కాంచన, గీతాంజలి రెండు భాషల్లోనూ నటించారు. సినిమాలో డుం డుం గంగిరెద్దు దాసరోడొచ్చాడు, మా ఊళ్లో ఒక పడుచుంది దయ్యమంటే భలే భయమన్నది వంటి చిరకాలం నిలచిన హిట్ పాటలు ఉన్నాయి. ఈ సినిమా నిర్మాణ సమయంలో కాంచన కృష్ణను డ్యాన్సులో ఎంతో ప్రోత్సహించింది. కనకం గీతాంజలి తల్లి పాత్ర పోషిస్తుంది. పద్మనాభం, గీతాంజలులకు పెద్దగా కథలో స్థానం లేకపోయినా మధ్య మధ్యలో హాస్య సన్నివేశాలలో కనిపిస్తారు. 

పాటలు
 చక్కని పార్కుఉండి పక్కన పడుచు - పిఠాపురం నాగేశ్వరరావు, ఎల్.ఆర్. ఈశ్వరి ,రచన: కొసరాజు 
 చెలిని చెంతకు పిలుచుకొ - ఎల్. ఆర్. ఈశ్వరి , రచన: దాశరథి 
 డండండం గంగిరెద్దు దాసరొచ్చాడు డు డు డూ బసవన్నను తోలుకొచ్చాడు- పి.సుశీల బృందం , రచన: కొసరాజు 
 ఎవరు నీ వారు తెలుసుకో లేవు - ఘంటసాల బృందం . రచన: దాశరథి.
 మా ఊళ్లో ఒక పడుచుంది దయ్యమంటే భయమంది - ఘంటసాల, పి.సుశీల, పిఠాపురం బృందం (రచన: కొసరాజు)
 ముద్దులొలుకు చిన్నది మురిసిపోవుచున్నది - ఘంటసాల, పి.సుశీల . రచన: దాశరథి 
 ఓ ఓ ఎంతటి అందం విరిసే ప్రాయంలో లవ్ లవ్ ఎన్నో కలలు కలిసే కన్నులలో - (రచన: దాశరథి) - ఘంటసాల, పి.సుశీల బృందం 
 ఓ ప్రియతమా నీదానరా వేయి జన్మలుగా వేచితి నీకోసం వేగమె రావేలా- పి.సుశీల , రచన: దాశరథి.

మూలాలు
డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.

వర్గం:కాంచన నటించిన సినిమాలు
వర్గం:రాజనాల నటించిన సినిమాలు
వర్గం:నాగభూషణం నటించిన సినిమాలు
వర్గం:ఘట్టమనేని కృష్ణ నటించిన సినిమాలు
వర్గం:గుమ్మడి నటించిన సినిమాలు
వర్గం:పుష్పకుమారి నటించిన సినిమాలు